Twee kinders in Oos-Kaap doodgeryDie toneel waar die sewejarige Lonwabo Peyi doodgery is. (Foto: SAPD) Die polisie in die Oos-Kaap ondersoek twee sake van strafbare manslag nadat twee kinders Vrydag in verskillende padongelukke gesterf het. Sers. Majola Nkohli, woordvoerder van die polisie, sê die eerste ongeluk het omstreeks 10:30 gebeur toe ŉ vragmotor die sewejarige Lonwabo Peyi op ŉ grondpad in die Phola Park-nedersetting in Humansdorp raakgery het. “Lonwabo is op die toneel dood verklaar,” sê Nkohli. Omstreeks 17:00 het nog ŉ ongeluk in North West-straat in Uitenhage plaasgevind. ŉ Motor het die sewejarige Dawid Arendse langs die pad raakgery. Arendse is na ŉ hospitaal gehaas, maar het in die ambulans op pad na die hospitaal gesterf. Nkohli sê die omstandighede van albei ongelukke word ondersoek.